10 Mu chaka chachitatu cha ulamuliru wa Fumu Sayirasi+ ya ku Peresi, Chiuta wanguvumbuwa nkhani yinyaki kwaku Daniyeli yo wadanikanga so kuti Belitesazara.+ Nkhani yo yenga yauneneska ndipu yakwaskananga ndi nkhondu yikulu. Iyu wanguyivwisa nkhani yo ndipu wanguwovyeka kuti wavwisi vo wanguwona.2 Mu mazuŵa ngeningo, ini Daniyeli ndinguliya+ kwa masabata ngatatu ngamphumphu.3 Ndingurya cha chakurya chakunowa, ndingurya cha nyama, ndingumwa cha vinyu ndipuso ndingupaka cha mafuta paliŵavu langu kwa masabata ngatatu ngamphumphu.4 Pa zuŵa la 24 la mwezi wakwamba, po ndenga mumphepeti mwa msinji ukulu wa Tigirisi,*+5 ndinguyunuka ndipu ndinguwona munthu yo wanguvwala chakuvwala cha salu,+ muchiwunu chaki mwenga lamba wakupangika ndi golidi wa ku Ufazi.6 Liŵavu laki lenga nge mwa wa kurusolito,+ chisku chaki chawonekanga nge limphezi, masu ngaki ngenga nge malimbuni nga motu, manja ndi malundi ngaki vawonekanga nge mkuŵa wakupuputika umampha+ ndipu mazu ngaki ngavwikanga nge chiwawa cha gulu la ŵanthu.7 Ini pe Daniyeli ndini ndinguwona chiwona cho; ŵanthu wo ndenga nawu anguchiwona cha.+ Kweni yiwu anguchita mantha ukongwa ndipu anguthaŵa ndi kuchibisama.8 Sonu ndinguja ndija ndipu ndati ndawona chiwona chikulu ichi ndinguderuka nthazi, kawonekeru kangu kangusintha ukongwa ndipu nthazi zangu zosi zingumala.+9 Pavuli paki, ndinguvwa munthu yo wachilongoro; kweni ndati ndamuvwa wachilongoro ndingugona tulu tikulu ndawa kavunama.+10 Kweni pavuli paki, janja lingundikwaska,+ ndipu ndinguyukiya manja ndi makongonu.11 Sonu munthu yo wangundikambiya kuti:“Yiwi Daniyeli, ndiwi munthu wakuzirwa ukongwa,*+ vwisiya mazu ngo ndikhumba kukukambiya. Soka pamalu po wuli, pakuti ndatumika kwaku yiwi.”Wati wandikambiya venivi ndingusoka ndichimbwambwanthiya.12 Pavuli paki, wangundikambiya kuti: “Kopa cha+ yiwi Daniyeli. Mazu ngaku ngavwika kutuliya pa zuŵa lakwamba lo ungujuliya mtima waku kuti uvwisi kweniso kuti ujiyuyuwi pa masu pa ku Chiuta waku, ndipu ndaza chifukwa cha mazu ngaku.+13 Kweni mulongozgi+ wa ufumu wa Peresi wangulimbana nani kwa mazuŵa 21. Kweni pavuli paki, Mikayeli*+ yumoza wa alongozgi ara,* wanguza kuzindiwovya; ndinguja kweniko pafupi ndi mafumu nga ku Peresi.14 Ndaza kuti ndizikuwovyi kuvwisa vinthu vo vazamuchitikiya ŵanthu ŵaku mu mazuŵa ngakumaliya+ chifukwa chiwona ichi chazamufiskika mu mazuŵa ngakunthazi.”+15 Sonu wati wandikambiya mazu ngenanga, ndinguwa kavunama ndipu ndinguja mbuwu.16 Pavuli paki, yo wawonekanga nge munthu wangukwaska milomu yangu,+ ndipu ndingujula mulomu wangu ndi kukambiya yo wanguma kunthazi kwangu kuti: “Ambuya, ndimbwambwanthiya chifukwa cha chiwona ndipu ndilivi nthazi.+17 Sonu ini nda mteŵeti winu ndingalongoro namwi wuli ambuya?+ Pakuti ndilivi nthazi, ndipu mvuchi wosi wamala mwaku ini.”+18 Yo wawonekanga nge munthu wangundikwaska so ndipu wangunditchinthisa.+19 Pavuli paki, wangundikambiya kuti: “Kopa cha,+ yiwi munthu wakuzirwa ukongwa.*+ Chimangu chiŵi nawi.+ Uje ndi nthazi, hinya, ja ndi nthazi.” Iyu wachilongoro nani, ndinguja ndi nthazi ndipu ndingukamba kuti: “Longoroni ambuya pakuti mwandipaska nthazi.”20 Pavuli paki, wangundikambiya kuti: “Kumbi wachiziŵa chifukwa cho ndaziya kwaku yiwi? Sonu ndiweleriyengi kuti nkhapumani ndi mulongozgi wa ku Peresi.+ Asani ndasoka, mulongozgi wa ku Girisi wazengi.21 Kweni ndikukambiyengi vinthu vo vikulembeka mubuku launeneska. Palivi yo watindiwovya ukongwa pa vinthu venivi kweni Mikayeli,+ mulongozgi waku.+
tum_Latn